alexandrainst/scandi-wiki huggingface dataset:
Du kan da ikke bare gå

{{Infoboks film
| tittel = Du kan da ikke bare gå
| originaltittel = 
| illustrasjon = 
| bildestørrelse = 
| bildetekst = 
| type = TV-film
| regi = Terje Mærli
| produsent = Torbjørn LeinTore Brockstedt(produksjonsledere)
| manus = Terje Mærli(dreiebok)Jan Sandven(dramaturg)
| basert på = Margaret Johansens roman Du kan da ikke bare gå...
| medvirkende = Oda SchjøllNils Ole OftebroFrøydis Armand
| musikk = Jan Garbarek
| foto = Bjørn Aass
| klipp = Sidsel Mundal
| filmselskap = Norsk rikskringkasting
| utgivelsesår = 1985
| format = Farger
| lengde = 94
| nasjonalitet = Norge
| språk = Norsk
| sjanger = Drama
}}Du kan da ikke bare gå er en norsk TV-film om konemishandling regissert av Terje Mærli. Mærli skrev også dreiebok. Manuset bygde på Margaret Johansens roman med samme navn, som ble utgitt i 1981. 

Den ble i 1986 belønnet med Amandaprisen for beste dramatiske fjernsynsproduksjon. Nils Oftebro ble tildelt Amandaprisen i kategorien beste mannlige hovedrolle.

 Handling 
Filmen beskriver en vanskelig samlivssituasjon, hvor mannen mishandler kona, og bakgrunnen for det.

 Syn 
Jo Ørjasæter skrev i boka Fjernsynsteatret : til glede og forargelse at filmen hadde en feil gjennom at «mannen i forholdet var en så utspekulert rå og syk mishandler at den mer gjennomsnittlige konemishandler vanskelig kunne identifisere seg med ham og ta stykket inn over seg».  

 Rolleliste (i utvalg) 
Oda Schjøll - Irmelin
Nils Ole Oftebro - Johan
Frøydis Armand - Barbara
Arne Lindtner Næss- Nils
Ragnhild Nygaard - Irmelins mor
Odd Furøy - Irmelins far
Unni Evjen - Johans mor
Morten Borgersen - Johans far
Lieselotte Holmene - Kirsten
Erik Hivju - Knut
Hans Ola Sørlie - ''Kavaleren til Barbara

Referanser

Eksterne lenker 

TV-produksjoner på NRK
Enkeltproduksjoner av Fjernsynsteatret
TV-filmer fra 1980-årene
Ashur Etwebi

Ashur Etwebi (født 3. oktober 1952 i Tripoli) er en libysk professor, oversetter, forfatter, lyriker og kulturaktivist, bosatt i Kattem i Trøndelag. 

Etwebi tok en bachelorgrad ved Universitetet i Tripoli i 1980, og doktorerte ved universitetet i Dublin i 1990. Han hadde en sentral rolle i Libyas nasjonale helsevesen. Etwebi arbeidet ved Zawia Universitet som professor i medisin til 2010. I desember 2014 kom han sammen med sin familie til Trondheim som byens nye Fribyforfatter.

Bibliografi 
 Balcony Poems, Safir Press, Cairo, lyrikk (1993)
 Dardanin, Markz AlHadara Al-Arabiya, Cairo, roman (2001)
 Your friends passed this way, Markz AlHadara Al-Arabiya, Cairo, lyrikk (2002)
 River music, Majlis Thaqafa Al Am, Libya, lyrikk (2004)
 Box of old laughs, Gharian, Libya, lyrikk (2005)
 Poems from above the hill, Majlis Thaqafa Al Am, Libya, lyrikk(2008)
 On understanding creatures and Things, Darf, Libya, lyrikk (2010)
 On solitude and other things, Arknu Press, Libya, lyrikk (2012)
 Fragments, Arknu Press, Libya, lyrikk (2013)
 Plums don’t wait long, Arknu Press, Libya, lyrikk (2014)

Gjendiktning
 Anthology of international poetry, GSC, Libya (2006)
 The Sky Quake’, a long poem by Vicente Huedobro, GSC, Libya (2009)
 Masters of Japanese Haiku in four centuries, GSC, Libya (2010)
 Poems of ecstasy by Kabir, Arknu Press, Libya (2013)
 Selections from Diwan Shams Tibriz by Mevlana J. Edeen Rumi, Arknu Press, Libya (2013)
 Gherbal Al Rouh, Selections of Rumi’s work, Aljamal publications, Beirut (2014)

Referanser

Kilder 
 Presentasjon av Ashur Etwebi i Forfatterkatalogen på Forfattersentrums nettsider

Forfattere
Fødsler i 1952
Personer fra Tripoli i Libya
Narvik politidistrikt

Narvik politidistrikt var et politidistrikt i den norske Politi- og lensmannsetaten. Politidistriktet dekket regionen Ofoten i Nordland. Distriktets hovedkontor lå i Narvik.

Politidistriktet ble nedlagt 1. januar 2002 ved en sammenslåing med Lofoten og Vesterålen politidistrikt til Midtre Hålogaland politidistrikt. Sammenslåingen var en følge av Politireform 2000, hvor antall politidistrikter i Norge ble redusert fra 54 til 27.

Referanser

Tidligere politidistrikter i Norge
Ofoten
Narvik
Opphør i 2002
2002 i Norge
Jacksepticeye

Seán William McLoughlin (født 7. februar 1990), bedre kjent som Jacksepticeye (eller bare Jack), er en irsk Youtuber, kjent hovedsakelig for sin kanal hvor han laster opp videoer der han for det meste spiller videospill i ulike sjangere hvor han underholder seerne ved å kommentere over og ved å være energisk, høylytt og livlig.

Han opprettet sin YouTube-kanal i 2007, men startet først å publisere videoer i 2012. Han bodde da i en liten trehytte i Irland med webkamera festet i genseren som mikrofon, nå er han bosatt i England og har fra og med mai 2020 over 24 millioner abonnenter,  videoer og 12,7 milliarder visninger

Han lastet opp to videoer nesten hver eneste dag i rundt fem år, men innrømte i slutten av 2017 at han ikke hadde hatt et bra år men at han skulle gjøre alt han kunne for å gjøre 2018 til et bedre år ved å ta bedre vare på seg selv, ha en bedre mental holdning og ved å jobbe mer fornuftig.

Siden da har han lagt stor vekt på å fjerne stigmaer rundt mental helse ved å motivere andre til å være mer åpne og gjøre det kan for å hjelpe seg selv ut av mørket ved å ta bedre vare på seg selv og andre, prøve å fokusere på det positive, men også å søke terapi om det trengs. Han har også i 2018 lagt stor vekt på veldedighet og har sammen med sitt store publikum samlet inn over syv millioner kroner til syv forskjellige veldedigheter så langt i år, han prøver å samle inn penger til gode formål hver måned ut året. Han er for øyeblikket på turne med stand up showet "How did we get here" oversatt: «Hvordan havnet vi her?»

Referanser

Eksterne lenker 
 
 
 

Irer
Videospill-youtubere
Personer fra County Westmeath
Hossein Askari

Hossein Askari (født 23. mars 1975) er en iransk syklist.

Han representerte Sveits under Sommer-OL 2008, der han ble nummer 51 på fellesstarten.

Referanser

Eksterne lenker 
 

Iranske syklister
Deltakere for Iran under Sommer-OL 2000
Syklister under Sommer-OL 2000
Deltakere for Iran under Sommer-OL 2004
Syklister under Sommer-OL 2004
Deltakere for Iran under Sommer-OL 2008
Syklister under Sommer-OL 2008
Fødsler i 1975
Ghader Mizbani

Ghader Mizbani (født 6. september 1975) er en iransk syklist.

Han representerte Iran under Sommer-OL 2008, der han ble nummer 78 på fellesstarten.

Referanser

Eksterne lenker 
 

Iranske syklister
Deltakere for Iran under Sommer-OL 2008
Syklister under Sommer-OL 2008
Deltakere for Iran under Sommer-OL 2016
Syklister under Sommer-OL 2016
Fødsler i 1975
Ittigen

Ittigen er en kommune i distriktet Bern-Mittelland i kantonen Bern i Sveits. Kommunesentret ligger 526 meter over havet, én kilometer nordøst for bygrensa til Bern.

Kommunen ble til i 1983 da Ittigen og Ostermundigen ble skilt ut fra Bolligen.

Referanser

Eksterne lenker 
  (tysk)
  Dubler, A-M: Ittigen på  tysk, fransk og italiensk i det nettbaserte Historical Dictionary of Switzerland.

Kommuner i Sveits
Byer i Sveits
Bosetninger første gang omtalt i 1380
Kommuner etablert i 1983
1983 i Sveits
Sqoop

Sqoop er en kommandolinje-grensesnitt-programvare for å overføre data mellom relasjonsdatabaser og Hadoop. Det støtter inkrementell lasting av en enkelt tabell eller friforms SQL-spørring såvel som lagrede jobber som kan kjøres mange ganger for å importere oppdateringer gjort i databasen siden sist import. Importer kan også brukes til å populere tabeller i Hive eller HBase. Eksporter kan brukes for å legge inn data fra Hadoop inn i relasjonsdatabaser.
Sqoop ble et topp-nivå Apache-prosjekt i mars 2012.

Microsoft bruker en Sqoop-basert forbindelse for å hjelpe til med å overføre data fra Microsoft SQL Server-databaser til Hadoop.
Couchbase, Inc. tilbyr også en Couchbase Server-Hadoop forbindelse ved hjelp av Sqoop.

I 2015 beskrev Ralph Kimball Sqoop som følger under overskriften Fremtiden for ETL:

Se også
Hive
Accumulo
HBase

Referanser

Bibliografi

Eksterne lenker
 
 Sqoop-Wiki
 Sqoop Users Mailing List-arkiv

Hadoop
Fri programvare
Shaurya (missil)

Shaurya (sanskrit: शौर्य; «tapperhet») er et hypersonisk taktisk overflate-til-overflate-missil utviklet av indiske Defence Research and Development Organisation (DRDO) til bruk i Indias væpnede styrker. Det har en rekkevidde på mellom 750 og 1 900 km, en topphastighet på Mach 7,5 og er i stand til å medbringe en nyttelast på ett tonn konvensjonelt eller kjernefysisk stridshode. Missilet gir operatøren mulighet til å angripe enhver fiendtlig enhet på kort og mellomlang avstand. Det hadde sin første vellykkede testoppskytning 12. november 2008.

Se også 
 Hypersonic Technology Vehicle 2
 Yu-71
 Hypersonic Technology Demonstrator Vehicle
 Boeing X-51
 Prompt Global Strike
Relatert utvikling
 Sagarika
 K (missilfamilie)

Referanser

Eksterne lenker 
 Om Shaurya på missilethreat.com 
 Første testoppskytning av Shaurya – YouTube

Kryssermissiler
Overflate-til-overflate-missiler
Indias forsvar
Indias kjernefysiske missiler
Pendzjikent

Pendzjikent (eller Penjikent, Panjakent eller Panjekent) er en by med  innbyggere (2002) ved elva Zeravsjan i det vestre Tadsjikistan. 

Gamle Pendzjikent eller Bundzjikath var en betydelig sogdisk by fra grunnleggelsen på 400-tallet til arabernes erobring på 700-tallet. Gamle Pendzjikent ligger noen kilometer fra dagens Pendzjikent.

Fra. 9 november 1999 har Gamle Pendzjikent vært på Tadsjikistans tentative verdensarvsliste.

Referanser

Eksterne lenker 
 

Byer i Tadsjikistan
Shahrisabz

Shahrisabz (også Shahr-e Sabz, med mange skrivemåter; fra persisk شهرسبز med betydningen «den grønne by»; eldre tider kjent som Kish eller Kesh; i antikken Nautaca) er en by i Usbekistan. Den ligger omkring 80 kilometer sør for Samarkand. Den er mest kjent som Timur Lenks fødeby og huser blant annet ruinene av hans sommerpalass Ak Saray som ble bygd sist på 1300-tallet. 

Den gamle bykjernen med sine mange bygninger fra Timurid-dynastiets tid er siden 2000 av Unesco klassifisert som verdensarv.

Eksterne lenker 
 
 UNESCO, Silk Roads

Byer i Usbekistan
Verdensarven i Asia
Hundorp bru

Hundorp bru er ei fagverksbru i stål som krysser Gudbrandsdalslågen på fylkesvei 2352 i Sør-Fron. Brua er 200 meter lang og har tre spenn på 43,5 meter og to endespenn på 34.8 meter. Brua ble åpnet i 1925.

Da jernbanen og Hundorp stasjon ble anlagt i 1896, ble det lagt planer om bru over Lågen. Men det skulle ta nesten 30 år innen brua skulle bli åpnet. Jernbanen ville ikke bygge brua, ettersom tilførselsveiene på begge sider var bygdeveier. I 1907 var brua beregnet til å koste kr 150.000.- Dette var fire ganger et vanlig kommunebudsjett i Sør-Fron. Først i 1920 var byggeplanene og finansieringen i orden. I 1925 sto så brua ferdig.

I april 1940 ble Hundorpbrua, som de andre bruene i Fron, sprengt av engelske og norske styrker. Dette var for å hindre tyskerne i å komme over på baksida for å falle nordmenn og engelskmenn i ryggen. Brua ble provisorisk reparert og brukt til etter krigen.

I perioden mai til desember 2010 ble brua stengt for å utføre nødvendig vedlikeholdsarbeider. Den gamle stålkonstruksjonen ble forsterket. Nytt brudekke i massivtre ble lagt. Nytt rekkverk ble montert.  I tillegg ble brua sandblåst og malt. Innkjøringsvegen på begge sider ble utvidet. Totalvektgrense er nå oppjustert til 60 tonn.

Eksterne lenker 
 Fron historielag
 GD

Veibroer i Innlandet
Fagverksbroer
Veier i Sør-Fron
Jacob Mæhle

Jacob Mæhle (født 1993) er en norsk politiker (H) og kommunikasjonsrådgiver som siden 2021 jobber som rådgiver i Kruse Larsen. Mæhle har tidligere vært leder av Hordaland Unge Høyre og politisk rådgiver for Unge Høyres Landsforbund.   

Mæhle er utdannet siviløkonom fra Norges Handelshøyskole og har avgangseksamen fra Fana gymnas.  

Mæhle satt i bystyret i Bergen fra 2011 til 2019. I 2015 forsøkte Mæhle å innføre valgfritt sidemål i Bergensskolen, noe som i stedet endte opp med mer nynorsk.

Referanser 

Høyre-politikere i Hordaland
Personer tilknyttet Kruse Larsen
Delhi-sultanatet

Delhi-sultanatet  (engelsk: Delhi Sultanate) var et muslimsk kongerike, for det meste basert i Delhi som strakk seg over store deler av det indiske subkontinent i 320 år (1206–1526). Fem dynastier regjerte over Delhi-sultanatet. De første fire var av tyrkisk opprinnelse: Mamlukdynastiet (1206–90), Khilji-dynastiet (1290–1320), Tughlaq-dynastiet (1320–1414), Sayyid-dynastiet (1414–51), og deretter det pashtunske Lodidynastiet (1451–1526).

Den første sultan var Qutb-ud-din Aibak, en tidligere slave, og hans dynasti regjerte over store deler av de nordlige områder i India. Senere var Khilji-dynastiet i stand til å erobre det meste av det sentrale India, men begge forsøk på å forene Det indiske subkontinent feilet. Dette sultanatet er også kjent for et av de første som stod imot angrep fra mongolriket, og den første i islamsk historie som hadde en kvinne på tronen, Razia Sultana fra 1236 til 1240.

Høydepunkt og forfall
Delhi-sultanatet nådde høyden, hva angår geografisk utstrekning. Under Tughlaq-dynastit rådet de over mesteparten av det indiske subkontinent..

Rasering og ødeleggelse

Se også 
 Ikonoklasme

Referanser 

Delhisultanatet
Tidligere land i Asia
Tyrkernes historie
Stater og territorier opphørt i 1526
Stater og territorier etablert i 1206
Tyrkiske folk
Lars Mørch Finborud

Lars Mørch Finborud (født 5. desember 1980) er en norsk forfatter og kurator.

Finborud er utdannet kunsthistoriker og jobbet som kurator for musikk og billedkunst ved Henie Onstad Kunstsenter 2008-2018. Han driver plateselskapene Plastic Strip Press, O. Gudmundsen Minde og Prisma Records. Han har vært radiovert i NRK og har skrevet for Vinduet og Morgenbladet.

Han romandebuterte i 2013 med boka De svarte skiltene. Den ble nominert til Ungdommens litteraturpris. I 2014 fulgte han opp med essaysamlingen Å slipe ned gravsteiner og våren 2017 utkom romanen Ozenfant, Ozenfant. 

Finborud har i tillegg vært kurator for utstillinger og redaktør for bøker omhandlende Nils-Aslak Valkeapää, Arne Nordheim, Bauhaus, Marina Abramović, Fadlabi, Christopher Nielsen, Jenny Hval, Carsten Höller, NRK, Håkon Bleken, samt Henie Onstad Kunstsenters performancehistorie.

Finborud var mellom 1995-2006 medlem av bandet URO, en av de første hip-hop gruppene i Norge som rappet på morsmålet. Han var også medredaktør for graffitimagasinet Mens Andre Sover (MAS) som utkom mellom 1995-1998.

Bibliografi 
 Mot det totale museum, sakprosa, Forlaget Press (2012) 
 Jenny Hval - Innocence is kinky, sakprosa, Henie Onstad Kunstsenter (2012)
 De svarte skiltene, roman, Gyldendal (2013) 
 Arne Nordheim - Ingen -ismer for meg, takk, sakprosa, Orfeus (2013) 
 Are Mokkelbost - OK, sakprosa, Henie Onstad Kunstsenter (2013)
 Å slipe ned gravsteiner, sakprosa, Gyldendal (2014)
 Bauhaus på norsk, sakprosa, Orfeus (2014) 
 Christopher Nielsen - Jeg er bare en enkel konseptualist fra Ulsrud, sakprosa, No Comprendo Press (2014) 
 Pop Etc. : Norsk popkunst 1964-1974, sakprosa, Orfeus (2015) 
 Hysj, hysj, og den skjønneste lyden vil åpenbare seg, kortprosa, Flamme Forlag (2016) 
 Ozenfant, Ozenfant, roman, Gyldendal (2017) 
Carsten Höller, Henie Onstad Sanatorium, sakprosa, Walther König Verlag (2017)
Marina Abramovic, Drawings 1963-2017, sakprosa, Walther König Verlag (2018)
Håkon Bleken, Do not go gentle, sakprosa, Henie Onstad, (2018)
Nils-Aslak Valkeapää / Áillohaš, sakprosa, Henie Onstad/Nordnorsk Kunstmuseum (2020)

Oversatte utgivelser:

The Black Signs, roman, Broken Dimanche Press (2015)
Sanding Down Gravestones, essays og kortprosa, Broken Dimanche Press (2017)

Referanser

Eksterne lenker 
 Presentasjon av Lars Mørch Finborud i Forfatterkatalogen på Forfattersentrums nettsider

Norske forfattere
Stadion am Gesundbrunnen

Stadion am Gesundbrunnen er en tidligere sportsarena i delbydelen Gesundbrunnen, i den administrative bydel Mitte i Berlin. Stadionet som ble åpnet i 1924 og revet i 1974, ble for det meste ble brukt som arena for fotball. Arenaen ble brukt som en av fotballstadionene under fotballturneringen under Sommer-OL 1936.

Liv etter OL
Etter OL ble stadionet brukt som hjemmebane til fotballklubben Hertha BSC, frem til de gikk over til å spille på Olympiastadion. Stadionet ble revet i 1974.

Eksterne lenker 
 1936 Summer Olympics official report. Volume 2. pp. 1047-56.
 www.hertha-geschichte.de
 www.die-fans.de
 www.schoelkopf.com

Fotballstadioner i Tyskland
Sport i Berlin
Mitte
Byggverk fullført i 1924
Fotballstadioner brukt under OL
Berlins historie
Chinsali

Chinsali er en by i Chinsali-distriktet i Zambia. Den ligger 15 km vest for Great North Road og om lag 180 km nord-nordøst for Mpika på TanZam-vegen. Den ligger 28 km sydøst for Chambeshi-elven, men bare 6 km. fra flomområdet. Distriktet var hjemstedet til høvdingen av chibesakundafolket.

Eksterne lenker 
 Lumpa and its development in rural north-east Zambia
 UNICEF-Studie

Byer i Zambia
Blommer på bar mark

Blommer på bar mark er en norsk novellefilm. Regien var ved Svein Erik Brodal. Brodal dramatiserte Alf Prøysens novelle med samme navn, som ble utgitt i samlingen Ut på livets vei : stubber og fortellinger i 1952. Blommer på bar mark ble vist i Fjernsynsteatret 25. desember 1990.

Handling  
Filmen handler om all den omsorg og oppmerksomhet som må til for at en asalea skal blomstre. Det er et skaperverk i seg selv. Stor stas er det også at Jørgine har fått datteren sin hjem fra byen. Vinteren går. I vinduskarmen breier asaleaen seg stadig mer, til den slår ut i full blomst en vårdag.

Rolleliste 
Anne Marie Ottersen - Jørgine Jordet
Liv Heløe - Signe
Ane Hoel - Sina Rokkmakerstugun  
Knut Haugmark - Postmænn
Siri Rom - Ei nabokjærring 
Rolf Aamot - En original

Referanser

Eksterne lenker 

TV-produksjoner på NRK
Enkeltproduksjoner av Fjernsynsteatret
Alf Prøysen
S-400 (missil)

S-400 Triumf (russisk: C-400 «Триумф», «Triumf»; NATO-kallenavn: SA-21 Growler), tidligere kjent som S-300PMU-3, er et moderne og avansert luftvernmissilsystem utviklet av den russiske våpenprodusenten GSKB Almaz-Antej. Systemet er en videreutvikling av S-300-familien og ble utviklet i 1990-årene. Det ble satt i aktiv tjeneste i Russlands væpnede styrker 28. april 2007.

S-400 benytter tre forskjellige missiler for å dekke sitt spekter av rekkevidder. Disse missilene omfatter det ekstremt langtrekkende 40N6, det langtrekkende 48N6 og mellomdistansemissilet 9M96. Russland har per 2015 minst 14 S-400-systemer i aktiv beredskap til enhver tid og mer enn 152 operative S-400-enheter fordelt over hele landet.

S-400-missilsystemet beskytter først og fremst russiske storbyer som Moskva og St. Petersburg, men alle enheter er mobile og kan utplasseres nesten hvor som helst på land. S-400-systemene ble midlertidig utplassert i Sotsji under Vinter-OL 2014. Etter den tyrkiske nedskytningen av et russisk bombefly av typen Sukhoj Su-24M over grenseområdet mellom Syria og Tyrkia den 24. november 2015 besluttet Russland å utplassere S-400-enheter ved Khmeimim-flybasen i Syria, der russiske kampfly opererte fra i sin offensiv mot Den islamske staten.

Mål og rolle
Luftvernet av typen S-400 Triumf er russernes svar på Patriot-systemet brukt i USA/NATO. Det er designet for forsvar mot fly, kryssermissiler og spesielt ballistiske missiler, men kan også brukes mot bakkemål. Systemet har en rekkevidde på 400 kilometer, og kan ta ut mål i en høyde på opptil 30 kilometer.

Brukere

Nåværende brukere

Fremtidige brukere 

 
 

Leveransene til Kina har startet.

Potensielle brukere

Se også 
 Liste over overflate-til-luft-missiler
 S-300
 S-300VM
 Vityaz (missilsystem)
 S-500

Referanser

Eksterne lenker 
 
 Offisiell nettside for Almaz-Antej (produsent) 
 Om S-400 Triumf på military-today.com 
 Om S-400 Triumf på missilethreat.com 
 Om S-400 Triumf på ausairpower.net  
 Om S-400 Triumf på dtig.org 

Russlands forsvar
Luftvernmissiler
Missilforsvar
Antilballistiske missiler
Luftvernmissilsystemer
Anne Karin Fonneland

Anne Karin Havnerås Fonneland (født 9. november 1956) er en norsk forfatter, lærer og lyriker fra Sunde i Sunnhordland.

Hun har studert samfunnsvitenskaplige fag og litteraturvitenskap ved Universitetet i Bergen. Hun har arbeidet som  lærer ved  ved Kvinnherad vidaregåande skule på Husnes.

Fonneland debuterte med diktsamlingen Marmormjølk på Det norske Samlaget i 1996. Hun arbeider som forfatter og er medlem i Den norske Forfatterforeningen. Fonneland skriver lyrikk, prosa og sakprosa.

Bibliografi

Lyrikk/ Prosa
1996: Marmormjølk, lyrikk
1996: Heltane er mette og andre noveller for ungdom, prosa, medforf.
1997: Under påskemånen, prosa, medforf.
1998: Sju – ni – tretten, prosa, medforf.
1999: Når dei vakne ser, lyrikk
2004: Kvit,og som vind, lyrikk
2004: Røsslyngen spreier seg ein stad i vest, novelleantologi
2005: 55 dikt om far, lyrikkantologi
2008: Stemma mi er her, lyrikk
2011: Det er så lyst, lyrikk
2011: Sølvbåt og stjernevind, lyrikkantologi
2014: Apalgard, roman
2014: Bibeldikt, lyrikkantologi. medforf.
2017: Flyg ut Kom tilbake, lyrikk

Sakprosa (utvalg)

 1997: Frå mørke til lys. Ny lyrikk i møte med Olav Nygard Nordica Bergensia 15 (1997) s. 63–81
2004: Frå eventyret – via tusseheimen – til kvardagen : eit barns møte med Garborgs tekstar. – s. 16–20 I: Norsklæraren. – Årg. 28, nr 3 (2004)
2021: Olav H. Hauge og trea: Om å sjå naturen og klimakrisa no, Essay

Referanser

Eksterne lenker 
 Digitaliserte bøker av Anne Karin Fonneland hos Nasjonalbiblioteket
 Artikler av Anne Karin Fonneland i Norart

Norske lyrikere
Norske forfattere
Besiege

Besiege er et tidlig tilgang fysikkbasert byggespill utviklet av Spiderling Studios. Spillet går ut på å konstruere middelalderske beleiringskjøretøy av forskjellige materialer, for å så beleire forskjellige mål for å erobre verden. Spillet har ingen konkret hovedperson, men det er spilleren som styrer spillerens selvlagde kjøretøy.

Spillet har hittil tre spillbare verdener, «Ipsilon», «Tolbrynd», og «Sandbox». «Ipsilon» er den første verdenen spilleren starter med, og inkluderer sonene 1-15. Etter spilleren erobrer «Ipsilon», er det neste målet «Tolbrynd». «Tolbrynd» inkluderer sonene 15-30, men har hittil kun ti spillbare soner, men resten av dem er under utvikling. «Sandbox» er én av planetens to måner, der man kan bygge alt etter behag, for å så teste dem etterpå. Det fins ingen begrensinger, og det er ingen mål.

Eksterne lenker 
 

Indiespill
MacOS-spill
Linux-spill
Windows-spill
Tidlig tilgang-spill
Videospill utviklet i Storbritannia
Hindmarsh Stadium

Hindmarsh Stadium er en sportsarena beliggende i Adelaide i Australia, som for det meste blir brukt som arena for fotball. Arenaen ble brukt som en av fotballstadionene under fotballturneringen under Sommer-OL 2000 .

Liv etter OL
Etter OL er stadionet blitt brukt som hjemmebane til fotballklubben Adelaide United.

Referanser 

Fotballstadioner i Australia
Byggverk fullført i 1960
Fotballstadioner brukt under OL
Sport i Adelaide
1960 i Australia
«Hvalfangstmonumentet»

«Hvalfangstmonumentet» er et monument i Sandefjord i Vestfold innviet i indre havn 23. juni 1960 for å ære pionerene for den pelagiske hvalfangsten på 1900-tallet. Monumentet ble utformet av billedhoggeren Knut Steen (1924–2011) som vant konkurransen om skulpturen i 1953. Anlegget består av en skulpturgruppe som viser fangstfolk i åpen båt over halefinnen på en hval og er plassert i et basseng omkranset av et sirkelrundt steinplatå.

Utforming og plassering

Den sentrale skulpturen er støpt i bronse og veier 26 tonn. Bassenget har fontener og 128 undervannslyskastere. Plattformen er utformet som en kompassrose og har granittrelieffer, smijernsgjerder og trapper. Anlegget dreier seg sakte rundt sin egen akse.

«Hvalfangsmonumentet» er plassert i rundkjøringa for trafikken på fylkesvei 260 (Strandpromenaden/Tollbugata) og fra Jernbanealléen.

Annet

Referanser

Norske skulpturer
Steder avbildet på norske kommunevåpen
Kultur i Sandefjord
Rumle Hammerich

Rumle Hammerich (født Jens Peter Hammerich den 16. november 1954 i København), er en dansk filminstruktør, manuskriptforfatter og produsent som virker i Sverige. 

Han er sønn av journalist og forfatter Paul Hammerich og oversetter Ida Elisabeth Roos. Hammerich har vært dramasjef i Danmarks Radio og administrerende direktør på Nordisk Film.

Referanser

Eksterne lenker 
 

Danske regissører
Personer fra København